# Apáthy István

### A Wikipédiából, a szabad lexikonból.

Apáthy István (Hidjapuszta, Tolna vármegye, 1829. augusztus 19. - Budapest, 1889. december 4.) jogász, az MTA tagja

## [szerkesztés] Élete

Apja Bezerédj Istvánnál gazdatiszt volt; a gimnáziumi osztályokat Nagykanizsán végezvén, a piarista rendbe lépett. A két évi noviciatust Kecskeméten végezte. Részt vett az 1848–1849. szabadságharcban mint honvéd tűzérhadnagy; az 1849. július 2.-i nagy honvédcsatában Görgei Artúr fővezér az ő két kartácslövésével állíttatta helyre a Monostornál megingott hadi rendet. A világosi fegyverletétel után Pesten beiratta magát az egyetemi hallgatók közé; a bölcsészeti s jogi tanfolyamok elvégzése után 1857-ben jogi doktor és 1859-ben az ügyvédi vizsgálat letétele után ügyvéd lett Pesten. 1870-ben a budapesti egyetemen a váltójog, kereskedelmi- és tételes nemzetközi jog nyilvános rendes tanárává neveztetett ki. A codificatió terén kifejtett munkásságáért 1874-ben királyi tanácsosi címet, 1881-ben a III. osztályú vaskorona-rendet kaptott. A Magyar Tudományos Akadémia 1873. május 21.-én levelező, 1884. június 5.-én rendes tagjává választotta. 1878-tól fogva országgyűlési képviselő volt.

## [szerkesztés] Munkái

1. Váltójogtan. Pest, 1869–70. (Ism. Jogtud. Közlöny 1870.)

2. A magyar váltójog kézikönyve. U. ott, 1871. (2. kiadás. U. ott. 1875.)

3. A polgári törvénykezési rendtartás. U. ott, 1871.

4. A magyar váltóeljárás, tekintettel az új birósági szervezetre. U. ott, 1872.

5. A magyar kereskedelmi törvénykönyv tervezete indokolással. 2 kötet U. ott, 1872–73. (Német fordításban dr. Siegmund Vilmos által. U. ott, 1873.)

6. A magyar váltótörvény indokolással. Budapest, 1873.

7. A magyar büntető törvénykönyv a bűntettekről és vétségekről. U. ott, 1874. (Törvényjavaslat)

8. A magyar csődtörvény tervezete indokolással. 2 kötet U. o. 1874.

9. A kényszer-egyezség a csődeljárásban. U. ott, 1875. (Értek. a társad. kör. III. 1.)

10. A kereskedelmi jog, a magyar kereskedelmi jog alapján. U. ott, 1876. (Az akadémia nagy jutalmával díjazott mű; 2. átdolg. kiadása U. ott, 1884.)

11. Anyagi és alaki váltójog. 2 kötet. U. ott, 1877–78. (Ism. Jogtud. Közlöny 1878. 3. 104. l. dr. Nagy Ferencz.)

12. Tételes európai nemzetközi jog. U. ott. 1878. (2 telj. átdolg. és bőv. kiadás. U. ott, 1888.)

13. A magyar kötelmi jog tervezete indokolással. 3 kötet. U. ott, 1882–85.

14. Anyagi és alaki váltójog. 2. átdolgozott kiadás. 2 kötet. U. ott, 1884.

15. A magyarországi kath. vallási és tanulmányi alapok és alapítványok jogi természetének megvizsgálásáról Jelentés. U. ott, 1884. (Házi Könyvtár. XLIII. gr. Apponyi Alberttel együtt.)

16. A szerzői jogról szóló törvény. U. ott. 1885. (Értek. a társ. tud. kör. VIII. 3. Székfoglaló.)

17. Emlékbeszéd Baintner János lt. fölött. U. ott, 1885. (Emlékbeszédek a m. t. akad. elhunyt tagjai fölött. III. 4.)

18. A magyar csődjog rendszere. 2 kötet. U. ott, 1887–1888.

19. Tételes európai nemzetközi jog 2. telj. átd. bőv. kiadás. U. ott, 1888.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../a/p/%C3%A1/Ap%C3%A1thy_Istv%C3%A1n_5bf0.html"

Kategóriák: Magyar katolikus egyházi személyek | Piarista szerzetesek | Magyar jogászok | Országgyűlési képviselők

##### Views

- Szócikk
- Vitalap
- Aktuális változat

##### Keresés